  Туспуктэм: vk.com (Владимир Соловьёв) Наталия Сильвестрова Сьӧлтаын «Луч» лулчеберет юртын выль кинозал ӧсъёссэ усьтӥз. Со сярысь Удмуртиысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Кинозаллэн нырысетӥ куноосыз нылпиос но анай-атайёссы  луизы, соос «Финник» мультфильм учкизы. Табере черкогуртысь но бускель гуртъёсысь калык выль кинофильмъёсты вылӥ ӟечлыкен учкыны быгатозы – лулчеберетъя юртын 3D форматэн кинозал ужаны кутскиз   Кинозаллы лыдпусо кинопроекторен огъет, 3D экран, трос канало акустической сӧзнэт, контрольно-кассовой техника, учкисьёслы 37 небыт пукон басьтӥзы. Озьы ик «Культура» йӧскалык ӵектосъя висъетлэсь борддоръёссэ но вӧлдэтсэ тупатъязы, гребёнка пуктӥзы. Удмуртия кинозалъёсты выльдон программае 2025-тӥ арысен пыриське. Элькунын 14 муниципал кинозалъёс ужало ни. 2022-тӥ арлэн пумозяз эшшо кыксэ усьтозы на: Юкаменск ёросысь «Октябрьский» лулчеберт юртын но Дэбесысь лулчеберетэз азинтонъя центрын. Тодэ вайытом, Ижкарын Пинал учкисьлэн театр усьтӥзы. Тегъёс: Удмуртия кинотеатр Лулчеберет Сьӧлта  